Խոսե Իսկերդո

**Խոսե Իսկերդո** (, ), կոլումբիացի պրոֆեսիոնալ ֆուտբոլիստ։ Ներկայումս հանդես է գալիս Բրայթոն ընդ Հոուվ Ալբիոնի և Կոլումբիայի ազգային հավաքականի կազմում։ Խաղում է ձախ վինգերի դիրքում։

## Ակումբային կարիերա
### Վաղ կարիերա
Ֆուտբոլիստի կարիերան Իսկերդոն սկսել է Դեպորտիվո Պերեյրայում։ Իր պրոֆեսիոնալ դեբյուտը նշեց 2010 թվականի ապրիլի 4-ին՝ Էնվիգադոյի դեմ խաղում։ Իր առաջին գոլը խփեց 2010 թվականի սեպտեմբերի 26-ին՝ Էնվիգադոյի դեմ խաղում։ 2013 թվականին Իսկերդոն միացավ Օնսե Կալդասին։ Իր դեբյուտը ակումբի կազմում նշեց հուլիսի 29-ին՝ Դեպորտիվո Կալիի դեմ խաղում։ Իր առաջին գոլը խփեց օգոստոսի 26-ին՝ Ինդեպենդիենտե Մեդելյինի դեմ խաղում։ 2014 թվականի հուլիսի 27-ին կոլումբիացին դուբլ ձևակերպեց Պատրիոտաս Բոյակայի դեմ խաղում։ Օնսե Կալդասի կազմում Իսկերդոն անցկացրեց 45 հանդիպում՝ դառնալով 13 գոլի հեղինակ։

### Բրյուգգե
2014 թվականի օգոստոսի 30-ին Իսկերդոն տեղափոխվեց Բրյուգգե։ Իր դեբյուտը նշեց սեպտեմբերի 14-ին՝ Գենկի դեմ խաղում։ Առաջին հանդիպումը Եվրոպայի Լիգայում անցկացրեց սեպտեմբերի 18-ին՝ Տորինոյի դեմ խաղում։ Իր առաջին գոլը Բելգիայի առաջնությունում խփեց սեպտեմբերի 21-ին՝ Կորտրեյկի դեմ խաղում։ 2015 թվականի հունվարի 25-ին Իսկերդոն 2 գոլի և գոլային փոխանցման հեղինակ դարձավ Սերկլ Բրյուգգեի դեմ խաղում։ Մարտի 15-ին նա դուբլ ձևակերպեց Վեստերլոյի դեմ խաղում։ Իր առաջին մրցաշրջանում կոլումբիացին անցկացրեց 44 հանդիպում բոլոր մրցաշարերում՝ դառնալով 15 գոլի և 7 գոլային փոխանցման հեղինակ։ Բրյուգգեն հաղթեց Բելգիայի գավաթը՝ եզրափակչում 2-1 հաշվով հաղթելով Անդերլեխտին, ինչպես նաև՝ հասավ Եվրոպայի Լիգայի քառորդ եզրափակիչ, որտեղ 1-0 ընդհանուր հաշվով պարտվեց Դնեպրին։

2015-16 մրցաշրջանում Իսկերդոն Բրյուգգեի հետ հաղթեց Բելգիայի առաջնությունը։ Կոլումբիացին 7 գոլի և 8 գոլային փոխանցման հեղինակ առաջնությունում անցկացրած 24 խաղերում՝ ճանաչվելով Բելգիայի տարվա լավագույն ֆուտբոլիստ։ 2016 թվականի հուլիսի 23-ին Իսկերդոն գոլի և գոլային փոխանցման հեղինակ դարձավ Բելգիայի սուպերգավաթի Ստանդարտ Լյեժի դեմ խաղում՝ օգնելով Բրյուգգեին հաղթել 2-1 հաշվով և նվաճել գավաթը։ Իր առաջին հանդիպումը Չեմպիոնների Լիգայում Իսկերդոն անցկացրեց 2016 թվականի սեպտեմբերի 14-ին՝ Լեսթեր Սիթիի դեմ խաղում։ 2017 թվականի մայիսի 5-ին նա հետ-տրիկ ձևակերպեց Շառլերուայի դեմ խաղում՝ օգնելով իր թիմին հաղթել 3-1 հաշվով։ Բրյուգգեի կազմում Իսկերդոն անցկացրեց 117 հանդիպում՝ դառնալով 38 գոլի և 19 գոլային փոխանցման հեղինակ։

### Բրայթոն ընդ Հոուվ Ալբիոն
2017 թվականի օգոստոսի 21-ին Իսկերդոն ակումբի համար ռեկորդային 13․5 միլիոն ֆունտ ստերլինգի դիմաց տեղափոխվեց Բրայթոն ընդ Հոուվ Ալբիոն։ Նա թիմի հետ կնքեց 4 տարվա պայմանագիր՝ ստանալով 19 համարի մարզաշապիկը։ Իր դեբյուտը Իսկերդոն նշեց օգոստոսի 26-ին՝ փոխարինման մտնելով Ուոտֆորդի դեմ խաղում։ Առաջին հանդիպումը Բրայթոնի մեկնարկային կազմում անցկացրեց սեպտեմբերի 19-ին՝ Անգլիայի լիգայի գավաթի Բորնմուտի դեմ խաղում։ Իր առաջին գոլը Պրեմիեր Լիգայում կոլումբիացին խփեց հոկտեմբերի 20-ին՝ Վեստ Հեմ Յունայթեդի դեմ խաղում։ Իր երկրորդ գոլը խփեց նոյեմբերի 20-ին՝ փրկելով իր թիմին պարտությունից Ստոկ Սիթիի դեմ խաղում։ 2018 թվականի հունվարի 1-ին Իսկերդոն 2 գոլային փոխանցում տվեց Բորնմուտի դեմ խաղում, իսկ հանդիպումն ավարտվեց 2-2 հաշվով։ Իր առաջին մրցաշրջանում կոլումբիացին անցկացրեց 36 հանդիպում բոլոր մրցաշարերում՝ դառնալով 5 գոլի և 4 գոլային փոխանցման հեղինակ։

## Միջազգային կարիերա
Իր դեբյուտը Կոլումբիայի ազգային հավաքականի կազմում Իսկերդոն նշեց 2017 թվականի հունիսի 7-ին՝ փոխարինելով Խուան Կուադրադոյին Իսպանիայի դեմ ընկերական խաղում։ Իր առաջին գոլը ազգային հավաքականի կազմում խփեց հունիսի 13-ին՝ Կամերունի դեմ խաղում։ 2018 թվականի մայիսին Իսկերդոն ընդգրկվեց Կոլումբիայի՝ աշխարհի առաջնության համար վերջնական կազմում։ Առաջնությունում նա անցկացրեց միայն 1 հանդիպում, իսկ Կոլումբիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Անգլիային։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 4-ի դրությամբ*

### Միջազգային վիճակագրություն
*2019 թվականի դեկտեմբերի 4-ի դրությամբ*

### Միջազգային գոլեր

## Նվաճումներ
### Ակումբային
**Բրյուգգե**

* Բելգիայի առաջնություն․ 2015–16
* Բելգիայի գավաթ․ 2014–15
* Բելգիայի սուպերգավաթ․ 2016

### Անհատական
* Բելգիայի տարվա լավագույն ֆուտբոլիստ․ 2016

## Ծանոթագրություններ

## Արտաքին հղումներ
* Իսկերդոյի պաշտոնական Տվիտերի էջը
* Իսկերդոյի պաշտոնական Ինստագրամի էջը
* Իսկերդոն transfermarkt-ում
* Իսկերդոն soccerbase.com-ում
* Իսկերդոն WhoScored.com կայքում
* Իսկերդոն Բրյուգգեի պաշտոնական կայքում 
* Իսկերդոն Բրայթոնի պաշտոնական կայքում
* Իսկերդոն Պրեմիեր Լիգայի պաշտոնական կայքում 
* Իսկերդոն ՈՒԵՖԱ-ի պաշտոնական կայքում
* Իսկերդոն ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Դեպորտիվո Պերեյրայի ֆուտբոլիստներ
Կատեգորիա:Կոլումբիայի հավաքականի ֆուտբոլիստներ
Կատեգորիա:Կոլումբիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օնսե Կալդասի ֆուտբոլիստներ